Document ID: 31994D0327

Komisijos sprendimas
1994 m. gegužės 19 d.
nustatantis kasmet atliekamų veislinių naminių paukščių tyrimų dėl Niukaslio ligos kriterijus, taikant Tarybos direktyvos 90/539/EEB 12 straipsnio 2 dalį
(tekstas svarbus EEE)
(94/327/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. spalio 15 d. Tarybos direktyvą 90/539/EEB dėl gyvūnų sveikatos reikalavimų, reglamentuojančių Bendrijos vidaus prekybą naminiais paukščiais ir perinti skirtais kiaušiniais ir jų importą iš trečiųjų šalių [1], su paskutiniais pakeitimais, padarytais Tarybos direktyva 93/120/EB [2], ypač į jos 12 straipsnio 2 dalį,
kadangi serologinių tyrimų Niukaslio ligai nustatyti atlikimo metodika turi apimti mėginių atrankos tvarką, tyrimų atlikimo tvarką ir tyrimo rezultatų aiškinimą;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Direktyvos 90/539/EEB 12 straipsnio 2 dalies antroje įtraukoje nurodytas serologinis tyrimas, kuriuo siekiama aptikti Niukaslio ligos antikūnus, privalo atitikti priede nustatytus reikalavimus.
2 straipsnis
Šis sprendimas taikomas nuo 1995 m. sausio 1 d.
3 straipsnis
Šis sprendimas skirtas valstybėms narėms.
Priimta Briuselyje, 1994 m. gegužės 19 d.

Labels: 0
3
17
6